Държавен вестник, бр. 19, 2011 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  19
националната сигурност, на техните източници 
и които планират и осъществяват противодей­
ствие срещу тях.
166. Службите за сигурност осъществяват ра­
зузнавателна и контраразузнавателна дейност за:
Ø разкриване, предотвратяване и противодей­
ствие на тайни посегателства срещу национал­
ните интереси и срещу действия, застрашаващи 
или увреждащи политическите, икономическите 
и военноотбранителните способности;
Ø защита на националната сигурност и 
противодействие на международния тероризъм 
и екстремизъм, организираната престъпност и 
наркотрафика, незаконното разпространение 
на продукти и технологии под международен 
контрол, както и на оръжия за масово уни­
щожение, прането на пари и други рискове 
и заплахи, насочени срещу интересите на 
Република България и на нейните съюзници 
и партньори;
Ø защита и утвърждаване на националните 
исторически и духовни ценности и на култур­
ното наследство;
Ø придобиване на информация, необхо­
дима за вземане на стратегически решения 
за запазване и увеличаване благосъстоянието 
на гражданите, обществото и държавата и за 
тяхното развитие;
Ø защита на функциите и сигурността на 
българските военни контингенти, участващи 
в операции и мисии извън територията на 
страната.
167. Подготовката и запазването на човеш­
кия ресурс има особено голямо значение за 
функционирането на системата за национална 
сигурност. Държавата изгражда нормативно и 
ресурсно осигурена подсистема от програми, 
институции и гъвкави организационни форми 
за обучение и повишаване квалификацията на 
служителите в държавни институции, а също 
така и на гражданите и техните организации.
168. Държавните институции прилагат гъв­
кави форми за използване на професионалния 
капацитет и натрупания опит на български 
граждани, преминали служба в сферата на 
националната сигурност.
169. Системата за обучение осигурява обща и 
специализирана подготовка за информационно 
осигуряване на политиката за национална си­
гурност, за провеждане на специфични дейности 
при кризи и осъществяване на други действия 
по реализиране на националните интереси.
170. Държавните институции, висши училища 
и други образователни структури, както и орга­
низации на гражданското общество провеждат 
дейности за натрупване на опит и знания и 
за разработване на иновативни решения, като 
ползват чуждестранната и международната 
теория и практика. 
V.2. Контрол и отчетност на органите с 
преки отговорности към системата за нацио­
нална сигурност
171. Демократичният контрол над система­
та за сигурност се осъществява от Народното 
събрание и от организации на гражданското 
общество. Институциите на изпълнителната 
власт се отчитат пред Народното събрание и 
предоставят информация на гражданското обще­
ство в съответствие с изискванията на закона. 
172. Народното събрание осъществява парла­
ментарния  контрол над дейността на системата 
за национална сигурност.
173. Съветът по сигурността и представените 
в него институции предоставят еднаква по обем 
и съдържание информация на Президента на 
републиката и на председателя на Народното 
събрание.
174. Министър-председателят, министрите, 
ръководителите на ведомства, областните упра­
вители, органите на местната власт и на мест­
ното самоуправление отговарят за създаването 
на механизми за своевременно информиране на 
обществото за своите действия по изпълнение 
на политиката за национална сигурност.
VІ. Заключение
175. Стратегията за национална сигурност 
на Република България отразява интересите на 
гражданите, обществото и държавата в контекста 
на разбирането за същността на националната 
сигурност при условията на конкретна среда 
за сигурност и действие на съществуващите 
фактори. Министерският съвет предлага сво­
евременно актуализиране на стратегията в 
съответствие с промените в приоритетите на 
развитие на страната, в средата за сигурност 
и в наличните ресурси. 
2689
ПРЕЗИДЕНТ
 НА РЕПУБЛИКАТА
УКАЗ № 39
На основание чл. 98, т. 7 от Конституцията 
на Република България във връзка с чл. 8, ал. 4, 
т. 1 и ал. 5 от Закона за Държавна агенция 
„Национална сигурност“
П О С ТА Н О В Я В А М :
Прекратявам предсрочно пълномощията на 
Цветлин Йовчев Йовчев като председател на 
Държавна агенция „Национална сигурност“.
Издаден в София на 25 февруари 2011 г.
Президент на републиката: Георги Първанов
Министър-председател: Бойко Борисов
Подпечатан с държавния печат.
Министър на правосъдието: 
Маргарита Попова
2749